b'\n_START_ARTICLE_\nNebbdyr\n_START_SECTION_\nBiologi\n_START_PARAGRAPH_\nNebbdyr har et sv\xc3\xa6rt karakteristisk utseende, i det arten har hornplater som former et flatt nebb, i stedet for tenner. Egentlig er det eiendommelige nebbet ei enn\xc3\xa5 mer eiendommelig snute. Andre arter kan ha hatt et lignende \xc2\xabnebb\xc2\xbb, men disse er utd\xc3\xb8dd. Dette gjelder blant annet artene i slekten Obdurodon, men disse kan ha hatt tenner. Nyklekte nebbdyr har en slags tenner, men disse forsvinner under oppveksten. Nebbet er imidlertid fullstendig ulikt fuglenes, som best\xc3\xa5r av to halvdeler (overnebbet og undernebbet) som \xc3\xa5pnes og avsl\xc3\xb8rer munnhulen. Hos nebbdyret er imidlertid nebbet et gedigent sensororgan, som har \xc3\xa5pningen til munnhulen p\xc3\xa5 undersiden. Nese\xc3\xa5pningene er lokalisert p\xc3\xa5 dorsale overflaten av nebbet, mens \xc3\xb8yne og \xc3\xb8rer er lokalisert til furer like bak. Furene kan lukkes n\xc3\xa5r arten dykker. Nebbdyret er utbredt langs den australske \xc3\xb8stkysten, Tasmania og langs innsj\xc3\xb8er og elver i Bendigo omr\xc3\xa5det._NEWLINE_Nebbdyr har pels, korte lemmer og fem t\xc3\xa6r med sv\xc3\xb8mmehud mellom p\xc3\xa5 hver fot, samt flat hale som en bever. Halen fungerer som ror og fettlager, slik at den kan overleve vinteren n\xc3\xa5r det er lite mat. Arten er en ypperlig sv\xc3\xb8mmer, som tilbringer en stor del av livet i vann, p\xc3\xa5 jakt etter mat. _NEWLINE_Nebbdyr har en giftspore gjemt i pelsen p\xc3\xa5 hvert bakben. Bare voksne hanner har sporene, selv om begge kj\xc3\xb8nn f\xc3\xb8des med det. Hunnen mister imidlertid sine sporer under utviklingen. Det er uklart hvor potent denne giften er, men den gir akutt smerte og opphovning._NEWLINE_Nebbdyrene er n\xc3\xa6rt knyttet til vann og graver ganger med \xc3\xa5pning b\xc3\xa5de over og under vann.'